Hydnellum spongiosipes

Hydnellum spongiosipes Bankeraceae familiako onddo espezie bat da. Kontsumitzeko gogorregia. Larrukara.

Deskribapena 
Kapela: 2 eta 8 cm bitarteko diametrokoa, ez oso mamitsua, Laua edo zertxobait hondoratua, bozeldua, eremu zirkularrik gabea eta eskrobikulatu gabea, tomentu fin batekin, sarritan hainbat kapela elkartuta, ertza irregularki biribildua edo lobulatu-izurtua. Arre-kanela kolorekoa, gaztetan pruina zuri batez estalia.

Himenioa: Ezten zurixkak apaindua hasieran, ondoren arre-gorrixkak bihurtzen dira; oso motzak ertzean, luzeagoak gainerakoan, dekurrenteak, finak, dentsoak.

Ezten dekurrenteak: Hanka ukitzeaz gain, beherantz jarraitzen duten eztenak.

Hanka: Erdian, konikoa edo goialdean mehetua, masa harro eta bigun batez loditua oinarrirantz, oinak elkarri lotuta. Belusatua, kolore marroi argikoa edo marroi-gorrizka eta itsatsitako landare hondarrekin.

Haragia: Egitura bikoitza, batez ere oinean. Hankaren kanpoko aldea biguna da, harroa, eremu zirkularrik gabea, marroi-herdoil kolorekoa, barnealdea haritsu-suberosoa, trinkoa, gogorragoa, marroi-gorrizka, lerro zurixka eta distiratsuko eremuekin.

Jangarritasuna 
Ez da jangarria. Larrukara da.

Nahasketa arriskua 
Hydnellum ferrugineum delakoarekin, hau koniferoetan hazten da, batez ere pinuetan.

Sasoia eta lekua 
Udan eta udazkenean, haritz (Quercus), urki (Betula), gaztainondo (Castanea) eta pago (Fagus) zuhaitzen basoetako humusean batez ere.

Banaketa eremua 
Europa, Ipar Amerika, Errusia, Himalaiako eremua, Japonia.

Erreferentziak

Kanpo estekak 

Hydnellum
Onddo ez jangarriak